10. ระบบการควบคุมภายใน 

การกำกับดูแลกิจการ

บริษัทได้ให้ความสำคัญตามแนวทางของการที่จะเป็นบริษัทที่มีการกำกับดูแลกิจการที่ดี
ตามแนวทางที่ตลาดหลักทรัพย์กำหนดไว้
โดยบริษัทได้นำข้อกำหนดดังกล่าวมาเป็นแนวทางในการปรับปรุงวิธีการดำเนินการตั้งแต่การสร้างความโปร่งใสในการทำงานสามารถตรวจสอบได้
มีการบริหารความเสี่ยงและควบคุมความเสี่ยง
การดำเนินการภายใต้จริยธรรมและจรรณยาบรรณในการดำเนินธุรกิจ
มีการจัดทำระบบควบคุมภายในต่างๆ
รวมถึงการให้ความสำคัญของสิทธิและความเท่าเทียมกันของผู้ถือหุ้น
และการรักษาผลประโยชน์สูงสุดของผู้ถือหุ้นเป็นสำคัญ ภายใต้ 5 หมวดหลัก คือ

  1. สิทธิและความเท่าเทียมกันของผู้ถือหุ้นและบทบาทต่อผู้มีส่วนได้เสีย

  2. การเปิดเผยข้อมูลและความโปร่งใส

  3. การควบคุมและดูแลการใช้ข้อมูลภายใน

  4. จริยธรรมธุรกิจ

  5. คณะกรรมการบริษัท

หมวด 1 สิทธิและความเท่าเทียมกันของผู้ถือหุ้นและบทบาทต่อผู้มีส่วนได้เสีย

  1. สิทธิของผู้ถือหุ้น

  ในปี 2552 มีการประชุมผู้ถือหุ้นจำนวน 1 ครั้ง เป็นการประชุมสามัญผู้ถือหุ้น
  โดยบริษัทได้จัดส่งหนังสือนัดประชุมทั้งฉบับภาษาไทยและภาษาอังกฤษพร้อมทั้งข้อมูลประกอบวาระการประชุมต่างๆ
  ให้ผู้ถือหุ้นให้ทราบล่วงหน้าเป็นเวลา 14 วัน
  โดยในแต่ละวาระมีความเห็นกรรมการประกอบและมีการบันทึกการประชุมถูกต้องครบถ้วน
  เพื่อให้ผู้ถือหุ้นตรวจสอบได้ ในการประชุมผู้ถือหุ้น
  บริษัทจะจัดสรรเวลาการประชุมอย่างเหมาะสมและการปฏิบัติต่อผู้ถือหุ้นทุกรายอย่างเท่าเทียมกันในการแสดงความเห็นและตั้งคำถามใดๆ
  ต่อที่ประชุมตามระเบียบวาระการประชุมและเรื่องที่เสนอ

  2. การประชุมผู้ถือหุ้น

  ในการประชุมผู้ถือหุ้นปี 2552 มีกรรมการบริษัทและกรรมการตรวจสอบร่วมประชุมด้วย
  โดยประธานในที่ประชุมได้จัดสรรเวลาการประชุมอย่างเหมาะสมและการปฏิบัติต่อผู้ถือหุ้นทุกรายอย่างเท่าเทียมกันในการแสดงความเห็นและตั้งคำถามใดๆ
  ต่อที่ประชุม และเรื่องที่เสนอ
  รวมทั้งได้มีการบันทึกประเด็นการซักถามและข้อคิดเห็นที่สำคัญไว้ในรายงานการประชุม

  3. บริษัทให้ความสำคัญกับผู้มีส่วนได้เสียที่สำคัญอันได้แก่ กลุ่มลูกค้า คู่ค้า ผู้ถือหุ้น ผู้ลงทุน
  ผู้สอบบัญชีอิสระ คู่แข่ง ชุมชน ตลอดจนหน่วยงานอื่นๆในสังคม
  ซึ่งแต่ละกลุ่มมีวัตถุประสงค์และความคาดหวังที่แตกต่างกันจากบริษัท
  บริษัทคำนึงถึงสิทธิของผู้มีส่วนได้เสียอย่างเป็นธรรม โดยจะรับฟังความคิดเห็นหรือ
  ข้อเสนอแนะจากผู้มีส่วนได้เสียดังกล่าว ก่อนการกระทำใดๆ ที่มีผลกระทบกับกลุ่มต่างๆ

  หมวด 2 การเปิดเผยข้อมูลและความโปร่งใส

  1. คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใสและทั่วถึง
  ทั้งรายงานข้อมูลทางการเงิน และข้อมูลทั่วไป
  ตลอดจนข้อมูลสำคัญที่มีผลต่อต่อราคาหลักทรัพย์ของบริษัท โดยการเผยแพร่ข้อมูลข่าวสารต่างๆ
  เพื่อให้ผู้ลงทุนและผู้ที่เกี่ยวข้องได้รับทราบผ่านช่องทางและสื่อเผยแพร่ของตลาดหลักทรัพย์ และ
  บริษัทได้ตั้งหน่วยงานเฉพาะเพื่อดูแลในการเผยแพร่ข้อมูลกับผู้ถือหุ้น นักวิเคราะห์
  และสถาบันต่างๆ ที่เกี่ยวข้อง

  ทั้งนี้ บริษัทได้เปิดช่องทางให้กับผู้ถือหุ้นและนักลงทุนสามารถรับข่าวสารของบริษัท
  ผ่านช่องทางดังนี้

  1. โทรศัพท์ 0-2275-9400

  2. อีเมล์: ir@ait.co.th

  3. Website : http://www.ait.co.th ซึ่งบริษัทได้รวบรวมข้อมูลสำคัญต่างๆ
  ที่สำคัญของบริษัท รายชื่อคณะกรรมการบริษัท ข้อสรุปทางการเงิน ข้อมูลราคาหลักทรัพย์
  รายงานประจำปี ข้อมูลสำหรับผู้ถือหุ้น เช่น ผู้ถือหุ้นหลัก การประชุมผู้ถือหุ้น
  นโยบายการจ่ายเงินปันผล รวมถึงการเปิดช่องทางให้กับผู้ถือหุ้นหรือนักลงทุนหากมีคำถาม หรือ
  ข้อสงสัย เกี่ยวกับการลงทุนกับแอ็ดวานซ์อินฟอร์เมชั่นเทคโนโลยี สามารถส่งคำถาม หรือ
  ข้อสงสัยโดยกรอกรายละเอียดแบบฟอร์มที่บริษัทกำหนดผ่านช่องทาง website ของบริษัท

  4. Opportunity Day ประจำปี

  2. บริษัทได้กำหนดนโยบายค่าตอบแทนไว้อย่างชัดเจนและโปร่งใส
  โดยค่าตอบแทนอยู่ในระดับเดียวกับอุตสาหกรรมและเหมาะสมกับหน้าที่และความรับผิดชอบที่ได้รับมอบหมาย
  รวมทั้งอยู่ในระดับที่สูงเพียงพอที่จะดึงดูดและรักษากรรมการที่มีคุณสมบัติที่ต้องการได้และได้ขอจากที่ประชุมผู้ถือหุ้นแล้ว
  ส่วนค่าตอบแทนผู้บริหารเป็นไปตามหลักการและนโยบายตามที่คณะกรรมการบริษัทกำหนด
  ซึ่งเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่าน
  โดยปัจจุบันบริษัทมีคณะกรรมการสรรหาและพิจารณาค่าตอบแทน
  ดูแลกระบวนการพิจารณาค่าตอบแทนที่เหมาะสม
  โดยใช้ข้อมูลค่าตอบแทนของบริษัทในอุตสาหกรรมเดียวกัน และมีขนาดใกล้เคียงกัน
  รวมทั้งผลประกอบการของบริษัทประกอบการพิจารณา

  3. บริษัทมีแนวทางปฏิบัติที่ชัดเจน เพื่อป้องกันความขัดแย้งทางผลประโยชน์
  ในกรณีที่มีกรรมการที่มีส่วนได้เสียในวาระใดๆ กรรมการท่านนั้นจะต้องเปิดเผยให้ที่ประชุมทราบ
  และไม่มีสิทธิในการออกเสียงในวาระดังกล่าว นอกจากนี้
  ได้กำหนดนโยบายและวิธีการดูแลไม่ให้กรรมการ ผู้บริหาร
  และผู้ที่เกี่ยวข้องนำข้อมูลภายในของบริษัทไปใช้เพื่อประโยชน์ส่วนตน

  หมวด 3 การควบคุมและดูแลการใช้ข้อมูลภายใน

1.  ระบบการควบคุมและตรวจสอบภายใน

  บริษัทได้ให้ความสำคัญต่อระบบควบคุมภายในในระดับบริหาร และระดับปฏิบัติงาน
  โดยมีสำนักตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินที่สำคัญของบริษัทได้ดำเนินตามแนวทางที่กำหนดและมีประสิทธิภาพ
  รวมถึงการตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัท
  แต่จากการมีข้อจำกัดของเจ้าหน้าที่ของบริษัทที่ขาดความรู้ความชำนาญในเรื่องการตรวจสอบภายใน
  บริษัทจึงได้จ้างบริษัท สำนักงานสอบบัญชี ดีไอเอ
  ซึ่งเป็นบริษัทที่ให้บริการเกี่ยวกับด้านการตรวจสอบระบบการทำงานภายใน
  มาดำเนินการตรวจสอบ โดยทำงานประสานกับสำนักตรวจสอบภายใน
  เพื่อตรวจสอบความเพียงพอของการควบคุมระบบการทำงานภายในของบริษัททุกระบบ ในรอบปี
  2552 ที่ผ่านมามีการตรวจสอบความเพียงพอในการควบคุมการทำงานของฝ่ายต่างๆ รวม 4 ครั้ง
  รายงานผลการตรวจสอบของผู้ตรวจสอบภายใน ถูกนำเสนอต่อคณะกรรมการตรวจสอบ
  ในการประชุมคณะกรรมการตรวจสอบจำนวน 4 ครั้ง ทุกครั้งคณะกรรมการตรวจสอบ
  มีการพิจารณาข้อสังเกต และข้อเสนอแนะต่างๆที่ปรากฏในรายงาน
  และจากรายงานของผู้ตรวจสอบดังกล่าวบริษัทได้รับไปพิจารณาและทำการปรับปรุงแก้ไขข้อบกพร่องที่ได้รับทราบจากรายงาน
  และผู้บริหารของบริษัทจะรายงานความคืบหน้าโดยคณะกรรมการตรวจสอบ
  จะติดตามความก้าวหน้าในการปรับปรุงแก้ไขข้อบกพร่องในระบบจึงได้จ้างและเพื่อให้หน่วยงานตรวจสอบภายในมีความเป็นอิสระ
  สามารถทำหน้าที่ตรวจสอบและถ่วงดุลได้อย่างเต็มที่คณะกรรมการจึงกำหนดให้ฝ่ายตรวจสอบภายในรายงานผลการตรวจสอบโดยตรงต่อคณะกรรมการตรวจสอบ
  และ ได้ปฏิบัติการประเมินผลงานจากคณะกรรมการตรวจสอบด้วย

  2. การควบคุมภายใน

  ในการประชุมคณะกรรมการบริษัท ครั้งที่ 6/2552 เมื่อวันที่ 22 ธันวาคม 2552
  โดยมีคณะกรรมการตรวจสอบทั้ง 3 คน เข้าประชุมด้วย
  คณะกรรมการได้ประเมินความเพียงพอของระบบการควบคุมภายในของบริษัทในด้านต่างๆ 5 ด้าน
  คือ องค์กร สภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
  ระบบสารสนเทศและการสื่อสารข้อมูล และระบบการติดตาม
  คณะกรรมการบริษัทมีความเห็นสอดคล้องกับคณะกรรมการตรวจสอบว่าบริษัทมีระบบควบคุมภายในที่เพียงพอและสอดคล้องกับแบบประเมินของ
  สำนักงาน ก.ล.ต.

  หมวด 4 จริยธรรมธุรกิจ

  คณะกรรมการมีนโยบายที่จะจัดทำแนวทางเกี่ยวกับจริยธรรมธุรกิจหรือจรรยาบรรณเพื่อให้กรรมการและพนักงานทุกคนได้ทราบ
  และเข้าใจมาตรฐานการปฏิบัติตนต่อบริษัท ผู้มีส่วนได้เสียทุกกลุ่ม สาธารณชน สังคม
  รวมไปถึงความขัดแย้งทางประโยชน์ และการปกป้องดูแลรักษาทรัพย์สินของบริษัท

  หมวด 5 คณะกรรมการบริษัท

  1. ประธานกรรมการและประธานกรรมการบริหารต้องเป็นผู้ที่มีความรู้ความสามารถ
  มีประสบการณ์และคุณสมบัติที่เหมาะสม ไม่เป็นบุคคลเดียวกัน
  เพื่อให้มีการถ่วงดุลอำนาจโดยแยกหน้าที่การกำกับดูแลและการ บริหารงานออกจากกัน

  2. คณะกรรมการเป็นผู้กำหนดทิศทางธุรกิจ แผนธุรกิจ แผนการลงทุน และการจัดหาแหล่งเงินทุน
  ตลอดจนการกำกับดูแลควบคุมและติดตามการปฏิบัติงานให้เป็นไปตามแผนธุรกิจ

  3. ประธานกรรมการเป็นผู้ถือหุ้นซึ่งถือหุ้นร้อยละ 1.25 ของจำนวนหุ้นทั้งหมด
  โดยประธานกรรมการ ไม่เป็นบุคคลเดียวกับกรรมการผู้จัดการใหญ่
  เพื่อเป็นการแบ่งแยกหน้าที่ในการกำหนดนโยบายการกำกับดูแล และการบริหารงานประจำ
  นอกจากนี้โครงสร้างของกรรมการบริษัท ซึ่งประกอบด้วยกรรมการอิสระในสัดส่วนไม่ต่ำกว่า 1
  ใน 3 ของคณะกรรมการทั้งคณะ จะทำให้เกิดการถ่วงดุลและการสอบทานการบริหาร

การถ่วงดุลของกรรมการที่ไม่เป็นผู้บริหาร บริษัทมีกรรมการทั้งสิ้นจำนวน 11 ท่าน แบ่งเป็น

  กรรมการที่เป็นผู้ถือหุ้นแต่ไม่เป็นผู้บริหาร 3 ท่าน

  กรรมการที่เป็นผู้บริหาร 4 ท่าน

  กรรมการอิสระ 4 ท่าน*

  * หมายเหตุ ได้มีการแต่งตั้งนายชาติชาย เย็นบำรุง
  เป็นกรรมการอิสระตามมติที่ประชุมคณะกรรมการบริษัทครั้งที่ 5/2552

  4.
  คณะกรรมการบริษัทเป็นผู้รับผิดชอบโดยตรงต่องบการเงินและสารสนเทศทางการเงินที่ปรากฏในรายงานประจำปี
  งบการเงินดังกล่าวจัดขึ้นตามมาตรฐานการบัญชีที่รับรองทั่วไปในประเทศไทย
  โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
  และใช้ดุลพินิจอย่างระมัดระวังและประมาณการที่ดีที่สุดในการจัดทำ
  รวมทั้งการเปิดเผยข้อมูลสำคัญอย่างเพียงพอในหมายเหตุประกอบงบการเงิน

  5. คณะกรรมการได้จัดให้มีการดำรงไว้ซึ่งระบบควบคุมภายในที่มีประสิทธิผล
  เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
  และเพียงพอที่จะดำรงไว้ซึ่งทรัพย์สิน
  และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ
  ในการนี้คณะกรรมการได้แต่งตั้งคณะกรรมการตรวจสอบ
  ซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานและระบบควบคุมภายใน
  คณะกรรมการมีความเห็นว่าระบบควบคุมภายในของบริษัทโดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัท

6.  บริษัทได้กำหนดให้มีการประชุมกรรมการอย่างน้อย 3 เดือนต่อครั้ง
    และมีการประชุมพิเศษเพิ่มตามความจำเป็น โดยมีการกำหนดวาระชัดเจนล่วงหน้า
    และมีวาระพิจารณาติดตามผลการดำเนินงานเป็นประจำ
    โดยมีหนังสือเชิญประชุมพร้อมระเบียบวาระและเอกสารประกอบวาระการประชุมก่อนการประชุมเป็นระยะเวลาล่วงหน้า
    7 วันก่อนการประชุมทุกครั้ง
    เพื่อให้คณะกรรมการมีเวลาอย่างเพียงพอในการศึกษาข้อมูลก่อนการประชุม ในปี 2552
    ที่ผ่านมาคณะกรรมการมีการประชุมทั้งหมด 6 ครั้ง

  ตารางแสดงจำนวนครั้งของกรรมการแต่ท่านที่มาร่วมประชุมดังนี้

  ------------------------ -------------------------------- -------------------
  ชื่อ - นามสกุล              ตำแหน่ง                           จำนวนครั้งที่เข้าประชุม

  1 นายธนา ไชยประสิทธิ์       ประธานกรรมการ                    5/6

  2 นายพงษ์เทพ ผลอนันต์       รองประธานกรรมการและกรรมการอิสระ   6/6

  3 นายศิริพงษ์ อุ่นทรพันธุ์       กรรมการ                          6/6

  4 นายกิตติศักดิ์ สพโชคชัย      กรรมการ                          6/6

  5 นายสุรพร รักตประจิต       กรรมการ                          6/6

  6 นายชาติชาย เย็นบำรุง      กรรมการอิสระ                      5/6

  7 นายกิจจา เหล่าบุญชัย       กรรมการ                          6/6

  8 นายโชคชัย ตั้งพูลสินธนา     กรรมการอิสระ                      6/6

  9 นายศรีภพ สารสาส         กรรมการอิสระ                      6/6

  10 นายโชดิวัต ดั่นธนสาร      กรรมการ                          6/6

  11 นายภิสัก จารุดิลก         กรรมการ                          6/6
  ------------------------ -------------------------------- -------------------

  คณะอนุกรรมการ

  คณะกรรมการบริษัทได้แต่งตั้งคณะกรรมการตรวจสอบ เมื่อวันที่ 20 มีนาคม 2546
  เพื่อช่วยในการกำกับดูแลกิจการของบริษัท
  โดยอำนาจและหน้าที่ของคณะกรรมการตรวจสอบเป็นไปตามรายละเอียดในโครงสร้างการจัดการ
  ในปี 2552 คณะกรรมการตรวจสอบมีการประชุมทั้งหมด 5 ครั้ง
  ดังตารางแสดงการเข้าร่วมประชุมของคณะกรรมการตรวจสอบ

  ----------------------- ----------------------------- --------------------
  ชื่อ - นามสกุล             ตำแหน่ง                        จำนวนครั้งที่เข้าประชุม*

  1 นายโชคชัย ตั้งพูลสินธนา    ประธานคณะกรรมการตรวจสอบ       5/5

  2 นายพงษ์เทพ ผลอนันต์      กรรมการตรวจสอบ                5/5

  3 นายศรีภพ สารสาส        กรรมการตรวจสอบ                4/5
  ----------------------- ----------------------------- --------------------

  * หมายเหตุ: การประชุมครั้งที่ 1/2552
  เป็นการประชุมที่คณะกรรมการตรวจสอบเข้าร่วมประชุมกับผู้สอบบัญชี โดยไม่มีฝ่ายบริหารเข้าร่วม
  และทางคณะกรรมการมิได้ขอเบิกเบี้ยประชุม

  คณะกรรมการบริษัทได้แต่งตั้งคณะกรรมการสรรหาและพิจารณาค่าตอบแทน เมื่อวันที่ 14 สิงหาคม
  2551 เพื่อช่วยในการกำกับดูแลกิจการของบริษัท
  โดยมีอำนาจและหน้าที่เป็นไปตามรายละเอียดในโครงสร้างการจัดการ

  ในปี 2552 คณะกรรมการสรรหาฯ มีการประชุมทั้งหมด 2 ครั้ง
  ดังตารางแสดงการเข้าร่วมประชุมของคณะกรรมการสรรหาและพิจารณาค่าตอบแทน ประกอบด้วย

  ------------------- ----------------------------------------- -------------------
  ชื่อ - นามสกุล         ตำแหน่ง                                    จำนวนครั้งที่เข้าประชุม

  1. นายพงษ์เทพ ผลอนันต์ ประธานคณะกรรมการสรรหาและพิจารณาค่าตอบแทน²   1/1

  2. นายศิริพงษ์ อุ่นทรพันธุ์ กรรมการ²                                  1/1

  3. นายศรีภพ สารสาส   กรรมการ ¹ ²                               2/2

  4. นายกิตติศักดิ์        กรรมการ ¹ ²                               1/2
  สพโชคชัย                                                       

  5. นายสุรพร รักตประจิต กรรมการ ²                                 1/1

  6. นายโชคชัย         ประธานกรรมการสรรหาและพิจารณาค่าตอบแทน ¹     1/1
  ตั้งพูลสินธนา                                                     

  7. นายกิจจา เหล่าบุญชัย กรรมการ ¹                                 1/1
  ------------------- ----------------------------------------- -------------------

  ¹ หมายถึง กรรมการสรรหาฯ ชุดที่ 1 (ดำรงตำแหน่งถึงเดือนมีนาคม 2552)

  ² หมายถึง กรรมการสรรหาฯ ชุดที่ 2 (เข้าดำรงตำแหน่งเมื่อเดือนเมษายน 2552)

7. หน้าที่ความรับผิดชอบที่สำคัญของคณะกรรมการในแต่ละคณะ

คณะกรรมการ

1.  กำหนด ควบคุมและกำกับดูแล แนวทางและแผนยุทธศาสตร์ในการทำธุรกิจของบริษัท

2.  กำหนดนโยบายด้านต่างๆ และขั้นตอนการปฏิบัติ
    เพื่อให้การดำเนินงานของบริษัทเป็นไปตามกฎหมาย ระเบียบข้อบังคับ มติของที่ประชุมผู้ถือหุ้น
    และมาตรฐานจริยธรรมด้วยความสุจริต และด้วยความระมัดระวัง

3.  จัดสร้างระบบการควบคุม ความน่าเชื่อถือ และความเชื่อมั่นให้แก่บริษัท
    เพื่อให้การดำเนินงานของบริษัทเป็นไปตามข้อกำหนดของกฎหมาย
    และความคาดหวังของผู้ถือหุ้น และผู้มีส่วนได้เสีย

4.  ควบคุม กำกับดูแล และประเมินผลการปฏิบัติงานของฝ่ายบริหาร
    รวมทั้งผลประกอบการของบริษัท

5.  จัดวางโครงสร้างและขั้นตอนการปฏิบัติ เพื่อให้มีระบบการบริหารความเสี่ยง
    การกำกับและตรวจสอบ และการควบคุมภายในที่เหมาะสม

  คณะกรรมการตรวจสอบ

1.  สอบทานให้บริษัทมีการรายงานงบการเงินสำหรับงวดไตรมาส และงบการเงินประจำปี
    อย่างถูกต้องและเพียงพอ

2.  สอบทานให้บริษัทมีระบบการควบคุมภายใน (internal control)
    และระบบตรวจสอบภายใน (internal audit) ที่เหมาะสมและมีประสิทธิภาพ
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้งโยกย้าย
    เลิกจ้างหัวหน้าหน่วยงานตรวจสอบภายใน หรือหน่วยงานอื่นใดที่รับผิดชอบงานตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายบริหารเข้าร่วมประชุมด้วยอย่างน้อยปีละ 1
    ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานกรรมการตรวจสอบและต้องประกอบด้วยข้อมูลอย่างน้อยดังต่อไปนี้

    1.  ความเห็นเกี่ยวกับความถูกต้อง ครบถ้วน
        เป็นที่เชื่อถือได้ของรายงานทางการเงินของบริษัท

    2.  ความเห็นเกี่ยวกับความเพียงพอของระบบควบคุมภายในของบริษัท

    3.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

    4.  ความเห็นเกี่ยวกับความเหมาะสมของผู้สอบบัญชี

    5.  ความเห็นเกี่ยวกับรายการที่อาจมีความขัดแย้งทางผลประโยชน์

    6.  จำนวนการประชุมคณะกรรมการตรวจสอบ
        และการเข้าร่วมการประชุมกรรมการตรวจสอบแต่ละท่าน

    7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
        (charter)

    8.  รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.
ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

  คณะกรรมการบริหาร

  1. พิจารณากลั่นกรอง แผนธุรกิจ แผนงบประมาณใช้จ่ายประจำปี และแผนการลงทุนของบริษัท
  เพื่อนำเสนอขอความเห็นชอบจากคณะกรรมการบริษัท

  2. กำกับดูแลการปฏิบัติงานของบริษัทให้เป็นไปตามแผนงานต่างๆ
  รวมทั้งการปฏิบัติงานให้เป็นไปตามกฎหมาย กฎระเบียบข้อบังคับของบริษัท
  และกฎเกณฑ์ของตลาดหลักทรัพย์แห่งประเทศไทย

  3. กำกับดูแลให้บริษัทมีระบบปฏิบัติการควบคุมภายในที่เหมาะสมรัดกุม
  และเป็นไปตามข้อเสนอแนะและท้วงติงของคณะกรรมการตรวจสอบ

  4. ปฏิบัติหน้าที่อื่นๆตามที่ได้รับมอบหมายจากคณะกรรมการบริษัท

  5. จัดทำรายงานผลการดำเนินงานของบริษัท
  และเสนอต่อคณะกรรมการบริษัทเพื่อทราบในทุกๆไตรมาส

คณะกรรมการสรรหาและพิจารณาค่าตอบแทน

  1. จัดทำหลักเกณฑ์ วิธีการคัดสรร การประเมินผล
  รวมทั้งพิจารณาค่าตอบแทนของกรรมการผู้จัดการใหญ่

  2.
  สรรหาและเสนอชื่อผู้ที่มีความเหมาะสมให้คณะกรรมการบริษัทพิจารณาแต่งตั้งในกรณีตำแหน่งกรรมการว่างลงจากเหตุอื่นที่ไม่ใช่การพ้นตำแหน่งตามวาระ
  หรือการเพิ่มจำนวนกรรมการตามมติของคณะกรรมการบริษัท เพื่อเสนอต่อผู้ถือหุ้นพิจารณาอนุมัติ

  3.
  สรรหาและเสนอชื่อผู้ที่มีความเหมาะสมให้คณะกรรมการบริษัทพิจารณาเพื่อเสนอต่อผู้ถือหุ้นพิจารณาอนุมัติในการประชุมสามัญผู้ถือหุ้นในกรณีตำแหน่งกรรมการว่างลงเนื่องจากการพ้นตำแหน่งตามวาระ

  4. สรรหาและเสนอชื่อผู้ที่มีความเหมาะสมให้คณะกรรมการบริษัทพิจารณา
  เพื่อแต่งตั้งเป็นกรรมการผู้จัดการใหญ่
  ที่ต้องพ้นสภาพจากการเป็นพนักงานบริษัทตามระเบียบข้อบังคับในการปฏิบัติงานที่มีผลบังคับใช้ในปัจจุบัน

  5. สรรหาและเสนอชื่อบุคคลอื่นใดที่คณะกรรมการบริษัทอาจมอบหมายให้ปฏิบัติงานใดๆ
  ให้กับบริษัท

  6. เสนอแนะแนวทาง และกำหนดค่าตอบแทนที่เหมาะสมของคณะกรรมการบริษัท
  และคณะกรรมการชุดย่อย
  แล้วนำเสนอให้คณะกรรมการบริษัทพิจารณาเพื่อเสนอต่อที่ประชุมสามัญผู้ถือหุ้นเพื่อพิจารณาอนุมัติ

  7.
  เสนอแนะแนวทางการจ่ายเงินโบนัสและการขึ้นเงินเดือนของผู้บริหารและพนักงานให้คณะกรรมการบริษัทเพื่อพิจารณาอนุมัติ

  เลขานุการบริษัท

  1. จัดทำทะเบียนกรรมการ

  2. ดูแลและจัดทำหนังสือนัดประชุมคณะกรรมการ รายงานการประชุมคณะกรรมการ

  และ รายงานประจำปีของบริษัท

  3. ดูแลและจัดทำหนังสือนัดประชุมผู้ถือหุ้น และรายงานการประชุมผู้ถือหุ้น

  4. ดูแลให้คณะกรรมการบริษัท ปฏิบัติตามกฎหมาย
  กฎระเบียบที่เกี่ยวข้องเกี่ยวกับการดำเนินธุรกิจของบริษัท

  5. ดูแลเรื่องอื่นๆ ที่เกี่ยวข้องกับคณะกรรมการ ฝ่ายบริหาร และผู้ถือหุ้น

  6. ติดตามให้มีการดำเนินตามมติที่ประชุมของคณะกรรมการบริษัท และมติที่ประชุมผู้ถือหุ้น

  7. จัดเก็บเอกสารและรายงานต่างๆ ที่เกี่ยวข้อง

  8. ดำเนินการอื่นๆ ตามที่คณะกรรมการกำกับตลาดทุนประกาศกำหนด